Stuhnuté svalstvo/Lieky na uvolnenie svalstva
Dobrý deň, prosím vás existujú voľnopredajné lieky bez obsahu mlieka/laktózy a sú vhodné pri HIT ? (voľnopredajné aj na recept) Ďakujem.
Dobrý deň
Ďakujeme za Vašu otázku
Guajacuran je jediný voľnopredajný liek určený na uvoľnenie svalstva. Vo svojom zložení však obsahuje laktózu. Taktiež aj lieky na lekársky predpis určené na uvoľnenie svalstva obsahujú vo svojom zložení laktózu. Ak trpíte laktózovou intoleranciou, je možné pred užitím liekov s obsahom laktózy, užiť produkty s obsahom enzýmu laktáza, napr. Laktazym, ktorý pomáha štiepiť cukor (laktózu).
Keďže sa odpoveď organizmu na lieky pri histamínovej intolerancii môže líšiť, je potrebné odsledovať individuálnu reakciu pri akejkoľvek liečbe.
V prípade pretrvávajúcich ťažkostí odporúčam kontaktovať Vášho lekára, ktorý na základe Vášho zdravotného stavu určí ďalší postup liečby.
Prajem pekný zvyšok dňa
S pozdravom, PharmDr. Lucia Kubáňová